Le Mespris de la vie et consolation contre la mort/« Quel est celuy de nous qui n’ait un jour esté »
# Le Mespris de la vie et consolation contre la mort/« Quel est celuy de nous qui n’ait un jour esté »

Quel est celuy de nous qui n’ait un jour esté En danger de la mort ? par peste, par famine Par guerre, volerie, & tempeste mutine, Et par lescalt du ciel en colere jetté ?

Chacun dans sa maison pense estre en seureté, Mais combien sont restez sous l'espaisse ruine Des bastiments froissez, combien en extermine Ou le froid de l'Hyver, ou le chaud de l'Esté ?

Par tout ou nous courions, la mort nous eschauguette Par tout ou nous allions, sur nous elle se jette Et puis quant elle vient redemander ses drois :

Nous blasmons sa rigeur de pitié despourveüe, Mais quant de mille mors ils mourroient mille fois La fin des impourveus est tousjours impourveüe.

